জিয়াউল ফারুক অপূর্ব
জিয়াউল ফারুক অপূর্ব (অপূর্ব নামে পরিচিত) (জন্ম: ২৭ জুন, ১৯৮৩) হলেন একজন বাংলাদেশী অভিনেতা ও মডেল। অপূর্ব টেলিভিশন নাটকে অভিনয় দিয়ে তার কর্মজীবন শুরু করেন, ২০১৪ সালে গ্যাংস্টার রিটার্নস চলচ্চিত্র দিয়ে তার বড় পর্দায় ও ২০২৩ সালে বুকের মধ্যে আগুন এর মাধ্যমে ওয়েব ধারাবাহিকে অভিষেক হয়, এবং সে তার বড় ছেলে নাটকটির জন্য বেশি পরিচিত। তিনি অভিনয়ের পাশাপাশি সঙ্গীতেরও চর্চা করেন। অপূর্ব বাংলাদেশের অন্যতম জনপ্রিয় অভিনেতা গুলোর মধ্যে একজন। ২০১৭ সালে তার অভিনীত বড় ছেলে নাটকটি প্রশংসিত হয় এবং তিনি তারকা জরিপে শ্রেষ্ঠ টিভি অভিনেতা বিভাগে মেরিল-প্রথম আলো পুরস্কার লাভ করেন।